C 288/43

Objava obvestila o odobritvi standardne spremembe specifikacije proizvoda za ime v vinskem sektorju iz člena 17(2) in (3) Delegirane uredbe Komisije (EU) 2019/33

(2022/C 288/07)

To obvestilo je objavljeno v skladu s členom 17(5) Delegirane uredbe Komisije (EU) 2019/33 (1).

OBVESTILO O STANDARDNI SPREMEMBI ENOTNEGA DOKUMENTA

„Rosso Cònero“

PDO-IT-A0428-AM03

Datum obvestila: 6. maj 2022

OPIS ODOBRENIH SPREMEMB IN RAZLOGI ZANJE

1. Embalaža – posode in prostornina

Opis: Vino z ZOP „Rosso Cònero“ se lahko pakira tudi v nesteklene vsebnike, ki jih sestavlja meh iz večplastnega polietilena in poliestra ter embalaža iz kartona ali drugega togega materiala, ki ne smejo biti manjši od prostornine, določene v nacionalni zakonodaji in zakonodaji EU.

Razlogi: Gre za dodaten način pakiranja vina z ZOP „Rosso Cònero“ v nesteklene posode, za katerega si prizadevajo proizvajalci po skrbnem tehničnem in komercialnem ocenjevanju.

Ta sprememba se nanaša na člen 8 specifikacije proizvoda in točko 9 enotnega dokumenta.

2. Podatki o nadzornem organu – sprememba naslova

Opis: Naslov organa za zagotavljanje kakovosti in proizvodnje vina v Italiji Valoritalia S.r.l. je bil spremenjen iz Via Piave 24 v Via Venti Settembre 98/G, 00187 Rim.

Razlogi: Sprememba naslova se nanaša na prenos glavnega sedeža nadzornega organa za ime „Rosso Cònero“.

Ta sprememba se nanaša na člen 10 specifikacije proizvoda, vendar ne zadeva enotnega dokumenta.

ENOTNI DOKUMENT

1. Ime proizvoda

Rosso Cònero

2. Vrsta geografske označbe

ZOP – zaščitena označba porekla

3. Kategorije proizvodov vinske trte

1. Vino

4. Opis vina

Rosso Cònero

KRATEK OPIS

Vina z ZOP „Rosso Cònero“ so rubinasto rdeče barve, imajo prijeten in vinski vonj ter aromatičen, mineralen in suh okus ter so polnega telesa.

Splošne analitske lastnosti Največji delež skupnega alkohola (v vol. %) Najmanjši delež dejanskega alkohola (v vol. %) Najnižja vsebnost skupnih kislin 4,5 grama na liter, izraženega kot vinska kislina Najvišja vsebnost hlapnih kislin (v miliekvivalentih na liter) Najvišja vsebnost skupnega žveplovega dioksida (v miligramih na liter)

5. Enološki postopki

5.1. Osnovni enološki postopki

—

5.2. Največji donosi

1. Rosso Cònero

13 000 kilogramov grozdja na hektar

6. Razmejeno geografsko območje

Geografsko območje proizvodnje vina z ZOP „Rosso Cònero“ pokriva celotno ozemlje občin Ancona, Offagna, Camerano, Sirolo in Numana ter del občin Castelfidardo in Osimo, vse pa se nahajajo v pokrajini Ancona.

7. Sorte vinske trte

Montepulciano N.

8. Opis povezave

Rosso Cònero

Vpliv človeških dejavnikov je bil na območju proizvodnje vina z ZOP „Rosso Cònero“ temeljnega pomena pri izbiri sort vinske trte za pridelavo, razvoju tehnik gojenja vinske trte in enoloških postopkih; obstajajo celo dokazi o vinogradništvu in enologiji, ki segajo v 10. stoletje pred našim štetjem.

Zaradi kombinacije teh elementov ter zelo specifičnih in edinstvenih naravnih dejavnikov območja, na katere vpliva zlasti rt Monte Cònero, ki velja za idealno pridelovalno območje sorte vinske trte montepulciano, so vina z ZOP „Rosso Cònero“ edinstvena in jih drugje ni mogoče pridelovati.

9. Bistveni dodatni pogoji (pakiranje, označevanje, ostale zahteve)

Podatek o letu pridelave grozdja

Pravni okvir:

zakonodaja EU

Vrsta dodatnega pogoja:

dodatne določbe o označevanju

Opis pogoja:

Na oznaki vina z ZOP „Rosso Cònero“ je treba navesti leto pridelave grozdja.

Pakiranje in metode zapiranja

Pravni okvir:

zakonodaja EU

Vrsta dodatnega pogoja:

dodatne določbe o označevanju

Opis pogoja:

Za vino z ZOP „Rosso Cònero“ so primerne vse metode zapiranja, ki so v skladu s predpisi Skupnosti in nacionalnimi predpisi.

Poleg tega se vino z ZOP „Rosso Cònero“ lahko pakira tudi v nesteklene vsebnike, ki jih sestavlja meha iz večplastnega polietilena in poliestra ter embalaža iz kartona ali drugega togega materiala, ki ne smejo biti manjši od prostornine, določene v nacionalni zakonodaji in zakonodaji EU.

Povezava na specifikacijo proizvoda

https://www.politicheagricole.it/flex/cm/pages/ServeBLOB.php/L/IT/IDPagina/18114

(1) UL L 9, 11.1.2019, str. 2.